Па выніках вывучэння паселішча Бярэжцы на левым беразе ракі Сцвіга відавочна, што канструкцыі даследаваных жытлаў (слупавыя, зрубныя), марфалагічныя і тэхналагічныя асаблівасці ляпных пасудзін, праселак, наяўнасць хлябцоў з гліны ў комплексах жытлаў і ям спалучаюць як познезарубінецкія так і раннепражскія традыцыі. Знаходка ж бронзавай двухчленнай прагнутай падвязной фібулы, час існавання якой звязваецца з фазай D рымскага часу – канец ІІІ – 1-я пал. ІV ст., сведчыць аб вывучэнні на паселішчы Бярэжцы перыяду, калі адбываўся пераход ад познезарубінецкіх традыцый да раннепражскіх.